Užívanie ATB v tehotenstve
Dobrý deň, som približne v 9tt a dnes som bola pri lekárke.Predpísala mi ATB Amoksiklav, ale kvôli ich výpadku mi lekárnička odporučila Penlac.Môžu sa tieto ATB užívať v tehotenstve ? Sú rovnako účinné, ako Amoksiklav?Ďakujem pekne za odpoveď.
Dobrý deň,
ďakujeme za Vašu otázku.
Liek Penlac obsahuje rovnaké účinné látky ako liek Amoksiklav. Pri zachovaní dávkovania je účinok oboch liekov rovnaký. Liek Amoksiklav/Penlac je zvyčajne používaný na liečbu bakteriálnych  infekcií u tehotných žien. O liečbe antibiotikami počas tehotenstva rozhoduje lekár na základe celkového zdravotného stavu a pri ich výbere sa riadí klinickými príznakmi a zvažuje pomer prínosu liečby a riziká pre plod, preto je potrebné sa riadiť jeho odporúčaniami.
Prajem skoré uzdravenie.
S pozdravom
PharmDr. Veronika Kiabová